У марту 2021. био је на списку играча за утакмице у квалификацијама за Свјетско првенство 2022, против Естоније, Белгије и Велса, али је првобитно био доступан само за прву утакмицу са Естонијом. Међутим, уочи меча са Белгијом, Њемачка влада одлучила је да попусти мјере против коронавируса, тако што је уклонила Чешку и Велику Британију са списка високо ризичних земаља, због чега чешки фудбалери који играју у Бундеслиги, нису морали да иду у карантин 14 дана након повратка у Њемачку. Међутим, због нејасног почетка важења нових мјера, пропустио је утакмицу против Белгије и вратио се у тим за утакмицу против Велса. На обје утакмице био је стартер.